தென்னிந்திய மக்களின், குறிப்பாக தமிழர்களின் தலையாய உணவுப் பொருள்...இதனால் ஆக்கப்பட்ட சோறு இல்லாமல்தமிழர்களின் உணவு முழுமையடையாது...உலகின் முக்கிய உணவுப்பொருட்களில் வெகு முக்கியமானது...அரிசியில் பல இனங்கள்உள்ளன...நெல் எனப்படும் தானியத்தின் மேலுள்ள உமியை நீக்குவதால் அரிசி என்னும் உண்பொருள் கிடைக்கிறது... உலகின் தலையாய உணவுத் தானியம்...குறிப்பாக இந்திய வடபகுதிமக்களின் முதன்மை உணவுப்பொருள்...கோதுமையின் மாவைக்கொண்டுதான் சப்பாத்தி, உரொட்டி, பூரி ஆகிய உணவுகளைத் தயாரிக்கின்றனர்...இதை உடைத்த இரவையால் தயாரித்த உப்புமா நீரிழிவு நோய் உள்ளவர்களுக்கு உகந்த உணவாகும்...கோதுமை மாவினால் அல்வா என்னும் இனிப்பு உணவையும் தயாரிப்பர்...இன்னும் அநேக விதமான உணவுப்பண்டங்களை ஆக்க உலகம் முழுவதும் பயன்படுத்தப்படுகிறது... ஏழைகளின் பாதாம் என்று சொல்லப்படும் இந்த கொட்டைகள் மிகுந்த சத்துக்களைக் கொண்டது...இந்திய நாட்டுக்கு கொண்டுவரப்பட்ட ஒரு தாவரம்...இந்தக்கொட்டைகள் நிலத்துக்கு அடியில் செடியின் வேரில் காய்ப்பதால் நிலக்கடலை அல்லது வேர்க்கடலை எனப்படுகிறது...கொட்டைகளை உப்பிட்டு நீரில் சுண்டியும் அல்லது வறுத்தும் உள்ளிருக்கும் பருப்புகளை உண்பர்...நிலக்கடலைப் பருப்பை வறுத்தும், வேறு விதவிதமான உணவுப்பொருட்களாகத் தயாரித்தும் உண்பர்...அநேகவகையான இனிப்புப் பண்டங்களையும் நிலக்கடலையால் உண்டாக்குவர்... தென்னிந்திய, குறிப்பாக தமிழர்களின் முக்கிய உணவு...அரிசியை சமைப்பதால் உண்டாகும் உணவு  அன்னம்/சோறு அல்லது சாதம் எனப்படும்...இதனை குழம்பு, சாம்பார், இரசம், கூட்டு, துவையல், வகைவகையான உணவுப்பொடிகள், மோர் அல்லது தயிர் ஆகிய துணை உணவுகளோடுக் கலந்து உண்பார்கள்...உலகம் முழுவதுமே உணவோடு சாதத்தையும் சேர்த்து உண்பது ஒரு நடைமுறையாகவே உள்ளது..சாதத்தையே பலவகையாக புளியோரை, எள்ளோரை, மாங்காய், தேங்காய், புளி, கீரை,எலுமிச்சை இரசம் மற்றும் தயிர் சாதங்களாகவும்,காய்கறித்துண்டுகள் அல்லது இறைச்சித் துண்டுகளைக்கலந்து பிரியாணி அல்லது புலவு என்னும்  உணவாகவும் தயாரித்து உண்பர்...சர்க்கரைப்பொங்கல், அக்காரவடிசில், கன்னமுது, பாயசம் போன்ற இனிப்புத் தின்பண்டங்களுமுண்டு... பழைய அரிசிச்சோறும் நல்லெண்ணெயும் கலந்தக் காலை உணவு சில தசாப்தங்கள்வரை தமிழகத்தில் பழக்கத்திலிருந்து தற்போது ஏறக்குறைய மறைந்துவிட்ட ஓர் உணவுப்பழக்கம்...ஒரு குடும்பத்தில் அனைவரும் சாப்பிட்டபிறகு மீந்துப்போன அரிசிச்சோற்றை தண்ணீர்விட்டு அன்றைய இரவு முழுவதும் ஊறவைத்துவிடுவர்...மறுநாள் காலை இந்த அன்னம் பழையது எனப்படும்...இந்த சாதத்தை ஊறவைத்தத் தண்ணீரிலிருந்து பிழிந்து எடுத்து, வேண்டிய அளவு உப்புச் சேர்த்து, அதில் நல்லெண்ணெயை கொஞ்சம் கலந்து, நன்றாகப்பிசைந்து உண்பர்...தொட்டுக்கொள்ள வடுமாங்காய் அல்லது நார்த்தங்காய் ஊறுகாய்தான்...பெரும்பாலும் கூட்டுக்குடும்பங்களே இருந்துவந்தக் காலத்தில் காலையில் வீட்டின் சிறுவர் சிறுமியரையெல்லாம் வரிசையாக உட்காரவைத்து, வீட்டில் அம்மா அல்லது பாட்டி முறையிலுள்ள ஒரு பெண்மணி, அவர்களுக்கெல்லாம் இந்த எண்ணெய்ப் பழையதை பிசைந்து உண்ணக் கையில் தருவார்கள்...பெரியவர்களும் தின்ற இந்த உணவு உடலுக்கு மிகுந்த வலிமையையும், ஊட்டத்தையும் கொடுத்தது...அந்தக் காலத்து மல்லர்களும் இந்த உணவையே காலை வேளைகளில் சாப்பிட்டார்கள் என்பர்...